CELEX: 32021D1711
Language: lv
Date: 2021-09-23 00:00:00
Title: Komisijas Lēmums (ES) 2021/1711 (2021. gada 23. septembris), ar ko ieceļ atlases komitejas locekļus, lai palīdzētu Komisijai atlasīt kandidātus starptautisko ieguldījumu tiesu locekļu pienākumu pildīšanai

24.9.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 339/123
               
            
         KOMISIJAS LĒMUMS (ES) 2021/1711
         (2021. gada 23. septembris),
         ar ko ieceļ atlases komitejas locekļus, lai palīdzētu Komisijai atlasīt kandidātus starptautisko ieguldījumu tiesu locekļu pienākumu pildīšanai
         EIROPAS KOMISIJA,
         ņemot vērā Līgumu par Eiropas Savienības darbību,
         tā kā:
         
                     (1)
                  
                  
                     Komisija 2020. gada 16. decembrī pieņēma Lēmumu C(2020) 8905 final, ar ko izveido atlases komiteju, lai palīdzētu Komisijai atlasīt kandidātus starptautisko ieguldījumu tiesu un citu starptautisko tiesu locekļu pienākumu pildīšanai (“atlases komiteja”).
                  
               
                     (2)
                  
                  
                     Saskaņā ar Lēmumu C(2020) 8905 final atlases komitejas mērķis ir nodrošināt stingru atlases procesu un nodrošināt augstākos atlasīto personu neatkarības, objektivitātes un kompetences standartus.
                  
               
                     (3)
                  
                  
                     Saskaņā ar Lēmuma C(2020) 8905 final 4. panta 1. punktu atlases komitejas sastāvā vajadzētu būt četriem locekļiem, no kuriem viens būtu jāieceļ Komisijai, viens – Padomei, viens – dalībvalstīm un viens – Eiropas Parlamentam.
                  
               
                     (4)
                  
                  
                     Komisija 2021. gada janvārī publicēja atklātu uzaicinājumu iesniegt pieteikumus Komisijas ieceltajam kandidātam atlases komitejā (1). Tajā pašā laikā gan Eiropas Parlaments, gan Padome kopā ar dalībvalstīm veica procedūras savu attiecīgo kandidātu iecelšanai atlases komitejā.
                  
               
                     (5)
                  
                  
                     Eiropas Parlamenta priekšsēdētājs 2021. gada 17. martā informēja Komisijas priekšsēdētāju par vienas sievietes un viena vīrieša kandidāta vārdu Parlamenta ieceltajam loceklim atlases komitejā, lai Komisija savā lēmumā par iecelšanu varētu ņemt vērā vispārējo dzimumu līdzsvaru atlases komitejā.
                  
               
                     (6)
                  
                  
                     Komisija 2021. gada 17. maijā pabeidza atlases procesu.
                  
               
                     (7)
                  
                  
                     Padome 2021. gada 22. jūlijā informēja Komisiju par attiecīgo Padomes un dalībvalstu iecelto locekļu vārdiem,
                  
               IR PIEŅĒMUSI ŠO LĒMUMU.
         
            1. pants
            Par atlases komitejas, kas izveidota ar Lēmumu C(2020) 8905 final, locekļiem tiek ieceltas šādas personas:
            
                        1)
                     
                     
                        
                           Bruno SIMMA;
                     
                  
                        2)
                     
                     
                        
                           Inge GOVAERE;
                     
                  
                        3)
                     
                     
                        
                           Jan KLABBERS;
                     
                  
                        4)
                     
                     
                        
                           Pavel ŠTURMA.
                     
                  
         
            2. pants
            Saskaņā ar Lēmuma C(2020) 8905 final 4. panta 6. punktu un pēc izlozes noteikts, ka:
            
                        1)
                     
                     
                        sākot no šā lēmuma publicēšanas dienas, Inge GOVAERE un Pavel ŠTURMA tiek iecelti amatā uz sešu gadu termiņu, kas nav pagarināms;
                     
                  
                        2)
                     
                     
                        sākot no šā lēmuma publicēšanas dienas, Bruno SIMMA un Jan KLABBERS tiek iecelti amatā uz deviņu gadu termiņu, kas nav pagarināms.
                     
                  
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 23. septembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  Pieejams https://trade.ec.europa.eu/doclib/docs/2021/january/tradoc_159356.01.2021.pdf.